2 Kemuni na taciqu, oni sa via okata vata na nomuni vakabauta na noda Turaga lagilagi o Jisu Karisito kei na veivakaduiduitaki?+2 Ke curu yani ena nomuni soqoni e dua e vakamama koula, e vakaisulu totoka, qai curu tale ga yani e dua na dravudravua e vakaisulu duka,3 oni kauaitaki koya e vakaisulu totoka ni oni kaya, “Mai dabe ena vanua vinaka qo,” oni qai kaya vua na dravudravua, “Tucake tu ga,” se “Lai dabe volekata na ibutubutu ni yavaqu,”+4 ke va qori, oni sa veivakaduiduitaki tiko vakataki kemuni,+ oni qai vaka na turaganilewa e dau lewa ca, se vakaevei?+5 Ni rogoca na taciqu lomani. Na Kalou e digitaki ira na dravudravua ena ka ni vuravura qo mera vutuniyau ena vakabauta,+ mera itaukei ni Matanitu a yalataka vei ira na lomani koya, se sega?+6 Ia oni beca na tamata dravudravua. O ira na vutuniyau era vakasaurarataki kemuni,+ ra qai yarataki kemuni ina mataveilewai, se sega?7 Era vosabeca na yaca vinaka oni vakatokai kina, se sega?8 Ke oni muria tiko ga na lawa ni tui me salavata kei na tikinivolatabu e kaya, “Mo lomana na kainomu me vaka nomu lomani iko,”+ e vinaka sara ga qori.9 Ia ke oni veivakaduiduitaki tiko ga,+ oni sa valavala ca, ni vakamatatataka na lawa ni oni cala.+10 O koya e muria na Lawa taucoko ia e qai sikalutu ena dua ga na ivakaro, e sa cala ena Lawa taucoko.+11 Ni tukuna na Kalou, “Mo kua ni veibutakoci,”+ e tukuna tale ga, “Mo kua ni laba.”+ Ia ke o sega ni veibutakoci o qai laba ga, o sa beca na lawa.12 Mo vosa tiko qai cakacaka tiko me vakataki ira era na qai lewai ena nodra lawa na tamata galala.+13 Ni o koya e sega ni yalololoma ena sega ni lomani ena gauna e lewai kina.+ E vinaka cake na yalololoma mai na vakatauitotogi.14 Na cava na betena kemuni na taciqu ke dua e kaya ni vakabauta qai sega ni cakacakataka?+ Ena sega sara ga ni vakabulai koya na vakabauta ya, se vakacava?+15 Ke dua vei ira na tacida se ganeda e sega nona isulu* qai sega ni veirauti na ka me kania e veisiga,16 ia e kaya vua e dua vei kemuni, “Lako ena vakacegu, mo katakata tiko ga, mo mamau,” o qai sega ni solia vua na ka me bula kina, na cava na betena?+17 Na vakabauta tale ga, ena mate ke sega na cakacaka.+18 Ia ena kaya e dua: “O vakabauta o iko, au cakacaka o yau. Vakaraitaka vei au nomu vakabauta o sega ni cakacakataka, au na qai vakaraitaka vei iko noqu vakabauta au cakacakataka.”19 Vakaevei, o vakabauta ni dua ga na Kalou? E vinaka sara ga qori. Ia era vakabauta tale ga na timoni ra qai sautaninini ena rere.+20 O iko na tamata sesewa, o vinakata me vakatakilai vei iko ni matewale na vakabauta ke sega ni cakacakataki?21 Vakacava, a sega ni okati me yalododonu ena nona cakacaka na tamada o Eparama ni a cabori Aisake na luvena ena icabocabonisoro?+22 O raica ni salavata na nona vakabauta kei na nona cakacaka, e vakataucokotaki na nona vakabauta ena nona cakacaka,+23 e vakayacori kina na tikinivolatabu e kaya: “E vakabauti Jiova* o Eparama, e okati kina me yalododonu,”+ e mani vakatokai me itokani i Jiova.*+24 Oni raica gona ni okati me yalododonu na tamata ena vuku ni cakacaka, sega ni vakabauta duadua ga.25 Vakacava, e sega ni okati o Reapi na saqamua me yalododonu ena nona cakacaka ni a maroroi rau na italai, qai tukuna me rau muria e dua tale na sala?+26 O koya gona, e mate na yago ni sega na icegu,+ ena mate tale ga na vakabauta e sega ni cakacakataki.+
fij_Latn